Крими :: Пратиха Валиумният изнасилвач зад решетките :: Monitor.bg
Заради липса на постоянен адрес
Пратиха Йохан Стелингверф, Валиумният изнасилвач, в ареста по решение на Софийски районен съд. Сред причините за това е липсата му на постоянен адрес, след като утре изтича договорът за квартирата му в „Зона Б-5“. Следователно, според съда, той може да се укрие.
Мъжът беше с постановена мярка „домашен арест“ за изнасилването на 32-годишна софиянка. Жената отишла на гости у нидерландеца, след като се запознали в бар. Стелингсверф ѝ казал, че е с хомосексуална ориентация, с което я успокоил, че няма да ѝ посегне. Като стигнали в апартамента му, той я упоил и изнасилил.
Втората му мярка за неотклонение у нас бе взета след жалба от изнасилена от него унгарка.
Пред съдията той заявил, че бил бит през временното му задържане и поискал от него домашен арест. Адвокатите му заявили, че това може да се осъществи, тъй като Стелингверф вече намерил нова квартира, където да пребивава, но не могли да предоставят доказателство за това.
Предвид многото сексуални жертви в криминалната биография на мъжа, СРС прецени, че е налице реална опасност серийният изнасилвач да извърши още престъпления. Съдията нареди мярката му за неотклонение "задържане под стража" да бъде изпълнена незабавно на място в залата.
Мъжът е познат на нидерландските власти от години, като са известни около 10 случая за жени, насилвани от него сексуално. Прозвището "Валиумният изнасилвач" пък, той получил, тъй като упоявал жертвите си с валиум.